tomron87/hebrew-wikipedia-sentences-corpus huggingface dataset:
עושר הטבע והתרבות של איי הודו המזרחיים ההולנדיים משכו אליהם אינטלקטואלים, מדענים וחוקרים אירופאים.
מוסדות רבים לחקר האומנות, התרבות והמדע הוקמו במושבה.
לדוגמה, החברה המלכותית הבטאווית לאומנויות ומדעים (Koninklijk Bataviaasch Genootschap van Kunsten en Wetenschappen), קודמתו של המוזיאון הלאומי של אינדונזיה, נוסדה ב-1778 מתוך מטרה לקדם את המחקר ואת פרסום ממצאי השטח בתחומי האומנות והמדעים, במיוחד היסטוריה, ארכאולוגיה, אתנוגרפיה ופיזיקה.
הגנים הבוטנים של בוגור יחד עם העשבייה והמוזיאון הזואולוגי הסמוכים, היו מרכז מחקר ראשי שנוסד ב-1817 מתוך מטרה לחקור את עולם החי והצומח באיים.
ב-1891 נתגלה "אדם ג'אווה" על ידי אז'ן דובואה.
ויטמין B1 והקשר שלו למחלת הבריברי התגלה על ידי אייקמן במהלך עבודתו במושבה.
אשר לארכאולוגיה, ב-29 בנובמבר 1920 מצאו הולנדים בפאלמבאנג את כתובת כדוכאן בוכית.
המשפחות הקולוניאליות ההולנדיות נחשפו למטבח האינדונזי באמצעות משרתי וטבחי הבית שלהן וכתוצאה מכך הם פתחו חיבה לתבלינים ולמאכלים הטרופיים המקומיים.
מאכל ידוע שמקורו מאיי הודו המזרחיים ההולנדיים הוא הרייסטאפל (שולחן אורז), שהובא מהמושבה להולנד והוא למעשה שולחן אורז המכיל 7 עד 40 מאכלים פופולריים מרחבי המושבה.
זהו יותר משתה ראוותני מאשר מאכל.
בין היתר הוכללו בו ה sate / satai האינדונזי מבשר עוף וגם מבשר חזיר.
הקולוניאליסטים ההולנדים הנהיגו את אכילתו של שולחן האורז לא רק כדי שהם יוכלו ליהנות ממגוון רחב של מאכלים, אלא גם כדי להרשים את אורחיהם בשפע האקזוטי של מושבתם.
כחלק מהמשטר הקולוניאלי הנהיגו ההולנדים מאכלים אירופאים כמו לחם, גבינות, אומצות וחביתיות.
כיצרנית של יבולים לייצוא, היו במושבה הקפה והתה משקאות מאוד פופולריים.
לחם, חמאה ומרגרינה, כריכים עם שינקן, גבינה או ריבת פירות, מאפים וגבינות הולנדיות, נצרכו באופן שכיח על ידי אוכלוסיית הלבנים ובני התערובת בתקופה הקולוניאלית.
כמה מבני המעמד העליון והמשכילים בקרב האוכלוסייה הילידית נחשפו למטבח האירופאי וזה נחשב למטבח של המעמד העליון במושבה.
מצב זה הוביל למיזוג של המטבחים ההולנדי והאינדונזי.
כמה מן המאכלים שנוצרו במהלך התקופה הקולוניאלית הושפעו מהמטבח ההולנדי.
בין אלה ניתן למנות את "סלט סולו" (Selat solo), אומצת הבקר של ג'אווה (bistik jawa), נזיד הסמור (באינדונזית: Semur, בהולנדית: smoor), מרק שעועית "אדומה" (sayur kacang merah) ומרק זנב שור.
בין מיני המתיקה של המטבח האינדונזי שניתן להבחין במקורם ההולנדי ניתן למנות את הטארט (kue bolu), עוגת פנדן, עוגת שכבות (Spekkoek), טארט קוקוס (Klappertaart) ועוגיות גבינה (Kaasstengels).
מקובל לחשוב שעוגיות החטיף Kue cubit שניתן למצוא אותן בחזיתות בתי הספר ובשווקים באינדונזיה שואבות את מקורן מחביתיות poffertjes שמקורן בהולנד.
הגעתם של האירופאים לאיים במאות ה-16 וה-17 הביאה אליהם את הבנייה בלבנים לאחר שלפני כן הייתה נהוגה באופן בלעדי הבנייה בעץ ובמוצרי הלוואי שלו.
במאות ה-17 וה-18 הייתה בטאוויה עיר מבוצרת שבתיה היו בנויים מלבנים.
במשך כמעט מאתיים שנה, עשו האירופאים מעט מאוד כדי להתאים את האדריכלות האירופאית שלהם לאקלים הטרופי.
הם בנו טורים של בתים חדשים שכמעט ולא היו מאווררים וחלונותיהם היו קטנים, אמצעי שנחשב להגנה כנגד מחלות טרופיות.
שנים רבות לאחר מכן למדו ההולנדים להתאים את הסגנון האדריכלי שלהם למאפייני הבנייה המקומית באמצעות בניית כרכובים ארוכים, ורנדות, פורטיקו וחלונות גדולים לאוורור, ובתי הכפר שנבנו במאה ה-18 היו בין המבנים הקולוניאליים הראשונים ששילבו מרכיבים אדריכליים אינדונזיים שהיו מותאמים לאקלים והיו ידועים כסגנון איי הודו המזרחיים.
החל מסוף המאה ה-19 הביאו שיפורים משמעותיים בטכנולוגיה, בתקשורת ובאמצעי התחבורה, עושר רב לג'אווה.
עיצובם של בניינים מודרניים, כולל תחנות רכבת, בתי מלון, בתי חרושת, בנייני משרדים, בתי חולים ומוסדות חינוך, הושפעה מהסגנונות הבינלאומיים.
המגמה בראשית המאה ה-20, הייתה לבנות על פי השפעות של אדריכלות מודרנית, כמו אר דקו והיא יושמה בהקמתם של בניינים בסגנון אירופאי ובעיצוב אינדונזי.
ההתאמה של המבנים לסביבה שנעשתה עוד מימי ראשית הבנייה באיים, כללה כרכובים תלויים וחלונות גדולים לאוורור, ראשיתו של סגנון הבנייה המיוחד לאיים.
הריכוז הגדול ביותר של בניינים מהתקופה הקולוניאלית מצוי בערים גדולות בג'אווה כמו באנדונג, ג'קרטה, יוגיאקרטה, סמרנג וסורביה.
בין האדריכלים הבולטים מהתקופה ניתן למנות את אלברט אלברס, תומאס קרסטן, הנרי מקלן פונט, י.
בשלושת העשורים הראשונים של המאה ה-20 מימנה מחלקת העבודות הציבוריות את בנייתם של מבני ציבור גדולים וביצעה תכנון עירוני שבמסגרתו ערים ראשיות בג'אווה ובסומטרה נבנו מחדש והורחבו.
הפסקת עבודות הפיתוח בתקופת השפל הגדול, פרוץ מלחמת העולם השנייה, המאבק לעצמאות של אינדונזיה בשנות הארבעים והקיפאון הכלכלי שנלווה לחוסר היציבות הפוליטית בשנות החמישים והשישים, גרמו לכך שחלק ניכר מהאדריכלות הקולוניאלית השתמרה במהלך העשורים האחרונים.
הבנייה הקולוניאלית שימרה כמעט תמיד את זכר האליטות ההולנדיות, האינדונזיות והסיניות.
בשנת 1938 קבלה נבחרת הודו המזרחית ההולנדית את הזכות להיות נציגת יבשת אסיה במשחקי גביע העולם, שנערכו אז בצרפת, ללא משחקי מוקדמות.
זכות זאת נתנה לנבחרת משום שוויתרה נבחרת יפן על הזכות להיות נציגת אסיה בטורניר.
הנבחרת הייתה מורכבת משחקנים בעלי שמות אינדונזיים, סיניים, והולנדיים.
היא נסעה לצרפת וב-5 ביוני 1938 שחקה נגד נבחרת הונגריה באצטדיון "ולודרום מוניסיפל" בריימס לעיני קהל של 9,000 איש, הובסה בתוצאה 0:6 ושבה כל הדרך אל האיים.
בתור הזהב של הולנד במאה ה-17, התחולל בהולנד תהליך משמעותי של עיור, שברובו מומן מההכנסות שמקורן היה מהשווקים האסייתיים.
במקום מרכזי במרקם החברתי ההולנדי ניצבו הסוחרים, מצב שהוריד באופן משמעותי את חשיבותו של משטר הפאודליזם ושינה את פני החברה ההולנדית.
כאשר הוקם בית המלוכה ההולנדי ב-1815, רוב עושרו הגיע מכספי הסחר הקולוניאלי.
האוניברסיטאות שנוסדו במאה ה-16, כמו אוניברסיטת ליידן, הפכו למרכזי ידע בנוגע לדרום מזרח אסיה בכלל ואינדונזיה בפרט.
אוניברסיטת ליידן הוציאה משורותיה חוקר כמו היועץ הקולוניאלי סנוק הורחרוניה, שהתמחה בענייני הילידים במזרח, וגם כיום יש באוניברסיטה לא מעט חוקרים המתמחים בתרבות ובשפה האינדונזיים.
אוניברסיטת ליידן ובמיוחד "המכון ההולנדי המלכותי ללימודי דרום מזרח אסיה והקריבים" (KITLV), הם מוסדות אקדמיים ומדעיים שעד היום תחום זה פעיל בהם במידה רבה.
מוסדות אקדמיים נוספים בהולנד שעוסקים בתחום הם המוזיאון הטרופי באמסטרדם, שהוא מוזיאון אנתרופולוגי שברשותו אוספים גדולים של אומנות, תרבות, אתנוגרפיה ואנתרופולוגיה אינדונזית.
מורשת צבא איי הודו המזרחיים ההולנדיים משומרת על ידי רגימנט ואן הץ' (Regiment van Heutsz) של הצבא המלכותי ההולנדי של היום והיא מוצגת במוזיאון ברונביק, מעון פרישה לשעבר של חיילי צבא איי הודו המזרחיים ההולנדיים, שפעיל עד היום בארנהם.
משפחות הולנדיות, שהתגוררו במושבה ושבו להולנד לאחר עצמאות אינדונזיה וצאצאיהם, נטו להביט לאחור אל העידן הקולוניאלי עם התחושה של הכוח והיוקרה שהיו מנת חלקם שם.
תחושות אלו הובעו בספרות ענפה מאוד שיצאה לאור בשנות השבעים והשמונים.
למעשה, מאז המאה ה-18 היווה השלטון ההולנדי באיים מקור השראה לספרות ההולנדית.
רובם של ההולנדים ששבו למולדת אם במהלך מלחמת העצמאות האינדונזית או לאחריה הם בני תערובת שנולדו במושבה.
אוכלוסייה זו גדלה והתפתחה באופן משמעותי במהלך 344 שנות השלטון ההולנדי באינדונזיה או בחלקיה השונים, שם וסווגה על ידי השלטונות כשייכת למעמד החוקי של האירופאים במושבה.
בשפה ההולנדית הם מכונים "הולנדים של איי הודו המזרחית" (Indische Nederlanders או Indo).
מתוך 296,200 "תושבים חוזרים" ששבו להולנד, רק 92,200 היו הולנדים שנולדו בהולנד.
כולל צאצאיהם מהדור השני, הם כיום הקבוצה האתנית הגדולה ביותר שנולדה מחוץ להולנד.
אף על פי שקבוצה זו נחשבת למי שנטמעה באופן מלא בחברה ההולנדית, כמיעוט האתני הגדול ביותר בהולנד, הם לקחו חלק חשוב מאוד בהכרת האלמנטים של התרבות האינדונזית לזרם המרכזי של החברה ההולנדית.
כיום בכל עיר בהולנד פועלת לפחות חנות אינדונזית (Toko) אחת או מסעדה אינדונזית אחת ושוקי לילה (Pasar malam) מאורגנים במשך כל השנה.
איי הדובים הם קבוצה של שישה איים בלתי מיושבים במפרץ קולימה, שבים סיביר המזרחי, מול חוף צפון-מזרח סיביר.
האיים משתייכים לרפובליקת סאחה-יקוטיה שברוסיה.
קבוצת האיים נמצאת כמאה קילומטר מצפון לשפך נהר נהר קולימה.
חוף סיביר מצוי כ-35 קילומטר מדרום-מערב לאי קרסטובסקי, הגדול שבקבוצה, אשר אורכו כ-15 קילומטר.
האירופי הראשון שדיווח על קיומם של האיים היה יאקוב פרמיאקוב (Yakov Permyakov) הרוסי ב-1710. בשנים 1820-1824 ערך החוקר פיודור מטיושקין (Fyodor Matyushkin) סקר ומיפוי של האי המזרחי בקבוצה, במסגרת מסע המחקר הארקטי של פרדיננד וראנגל בים סיביר המזרחי וים צ'וקצ'י.
ב-3 בספטמבר 1878 שט החוקר אדולף אריק נורדנשלד בקרבת האיים.
הם נחקרו גם במהלך מסע המחקר ההידרוגרפי באוקיינוס הארקטי, שהתנהל בשנים 1910-1915.
מזג האוויר בחורף באזור האיים הוא קשה.
הטמפרטורה בעונה זו יורדת עד ל-28.7 מעלות צלזיוס מתחת לאפס בממוצע (בינואר).
בקיץ עולה הטמפרטורה עד ל-2.2 מעלות בממוצע (ביולי).
הים סביב האיים קפוא בחורף, אך גם בחודשי הקיץ מצוי בו קרח צף.
בשיא החורף שורר באזור חושך במשך כל היממה, ושישה חדשים בשנה יש בו מאפס ועד 57 שעות אור בחודש בלבד.
שיא חודשי האור הוא חודש אפריל בו יש עד 292 שעות אור.
כל איי הקבוצה מכוסים בצמחיית טונדרה.
כפי שמעיד שמם של האיים הם מהווים אזור מחיה של דובי קוטב.
בקיץ נערך דיג מסחרי סביבם.
איי הבתולה של ארצות הברית משתתפת במשחקים האולימפיים לנוער מאז היווסדם באולימפיאדת הנוער סינגפור (2010).
לאורך השנים צברו ספורטאי הנוער מאיי הבתולה של ארצות הברית מדליית זהב אולימפית לנוער יחידה בשיט.
המשלחת הראשונה של איי הבתולה של ארצות הברית למשחקים האולימפיים לנוער הייתה לאולימפיאדת הנוער סינגפור וכללה שמונה ספורטאים שהתחרו בארבעה ענפי ספורט.
המשלחת הגיעה להישג בענף השיט עם זכייה במדליית זהב במפרשית ליחיד מסוג ביט לנערים.
המשלחת לא הגיעה להישגים בענפים אתלטיקה, כדורסל ושחייה.
המשלחת לאולימפיאדת הנוער נאנג'ינג מתנה חמישה ספורטאים שהתחרו בשלושה ענפי ספורט.
המשלחת לא הגיעה להישגים בענפים אתלטיקה, כדורעף חופים ושיט.
איי הבתולה הבריטיים משתתפת במשחקים האולימפיים לנוער מאז היווסדם באולימפיאדת הנוער סינגפור (2010).
עד כה, אף ספורטאי נוער מאיי הבתולה הבריטיים לא זכה במדליה אולימפית לנוער.
ההשתתפות של ספורטאי הנוער מאיי הבתולה הבריטיים היא סמלית.
המשלחת הראשונה של איי הבתולה הבריטיים למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו באתלטיקה.
המשלחת העפילה לגמר ריצת 100 מטר לנערות וסיימה במקום השביעי.
המשלחת לאולימפיאדת הנוער נאנג'ינג הייתה המשלחת הגדולה ביותר שאיי הבתולה הבריטיים שלחה עד כה.
המשלחת מנתה שמונה ספורטאים שהתחרו בשלושה ענפים.
המשלחת הגיעה להישג בענף האתלטיקה והעפילה לגמר ריצת 100 מטר לנערות וסיימה במקום השישי.
ספורטאי המשלחת התחרו בענפים שחייה ושיט ולא הגיעו להישגים והשתתפותם היא סמלית.
איי התעלה הם ארכיפלג בתעלת למאנש, בקרבת חוף נורמנדי בצרפת.
הם כוללים שני שטחי חסות של הכתר הבריטי: בייליוויק (תחום השיפוט) ג'רזי, שכולל את האי ג'רזי, הגדול מבין האיים; ובייליוויק גרנזי, שכולל את האיים גרנזי, אולדרני, סרק ועוד כמה איים קטנים יותר.
הם נחשבים לשאריות של דוכסות נורמנדיה, ועל אף שהם לא חלק מהממלכה המאוחדת, בריטניה אחראית להגנה עליהם וליחסיהם הבין-לאומיים.
שטחי החסות אינם חברי חבר העמים הבריטי ואף לא של האיחוד האירופי.
יש להם אוכלוסייה כוללת של כ-164,541, ובערי הבירה של שתי הרשויות, סנט הלייר וסנט פיטר פורט, יש אוכלוסיות של 33,500 ו-16,488, בהתאמה.
השטח הכולל של האיים הוא 198 קמ"ר.
שני תחומי השיפוט מנוהלים בנפרד מאז המאה ה-13. לכל רשות חוקים, בחירות, ובתי מחוקקים עצמאיים משלה (עם זאת, בעידן המודרני, הגופים נמצאים במגעים קרובים).
בתחום השיפוט של גרנזי, לכל אחד מן האיים יש ריבונות משפטית ורשות מחוקקת משלו.
המונח "איי התעלה" החל להיות בשימוש מאז 1830 לערך, כנראה משימוש של הצי המלכותי כשם קולקטיבי לקבוצת האיים.
רוב האיים יושבו כבר בתקופת הברונזה והברזל אך במידה מועטה.
בימי האימפריה הרומית האיים לא נכבשו אך ניכרה בהם השפעה רומית.
עדות לכך ניתן למצוא במקדש רומי מאותה התקופה.
לאחר סיום הכיבוש הרומי בבריטניה הושפעו האיים מדוכסות ברטאן הצרפתית ולאחר מכן הוויקינגים.
בו בזמן יושבו האיים הרם וסרק על ידי קהילת נזירים.
בשנת 933 סופחו לדוכסות נורמנדיה.
לאחר כיבוש הדוכסות זהו היה מעוזה האחרון.
במהלך מלחמת האזרחים האנגלית עמדה ג'רזי ברובה לצד תומכי המלוכה ונתנה מחסה לנסיך הכתר, צ'ארלס, ב-1646 ובין השנים 1649–1650. בגרנזי הפרסבטריאנית יותר תמכו בצד הפרלמנטרי במלחמה.
בתקופה זו רכשו האיים אינטרסים כלכליים ופוליטיים בקולוניות הבריטיות בצפון אמריקה, כולל בתעשיית הדיג בניופאונדלנד.
כשצ'ארלס הוכתר כמלך הוא העניק למושל ג'רזי, ג'ורג' קרטרט, שטחים נרחבים בקולוניות, כאות תודה על המקלט שמצא שם בעת המלחמה, וקרא לאזור ניו ג'רזי, כעת אחת ממדינות ארצות הברית.
סר אדמונד אנדרוס מגרנזי היה למושל הריבונות של ניו אינגלנד, ריבונות קצרת טווח שביקשה לאחד מספר קולוניות באזור.
במאה ה-18 החלו לכנות את האיים בשם "האיים הצרפתיים", מכיוון שנסו אליהם צרפתים עשירים רבים מפני המהפכה הצרפתית.
בנייה רבה אירעה בשל נהירה זו, כולל חלק גדול מהנמל בסנט פיטר פורט, שנבנה ברובו עד שנת 1865.
האיים נכבשו על ידי הנאצים ב-1 ביולי 1940 ושוחררו במאי 1945. זוהי הטריטוריה הבריטית היחידה שנכבשה על ידי הנאצים.
היטלר האמין שדרך איי התעלה יוכל לכבוש את בריטניה.
לכן, בנה שם מבצרים רבים ולמעשה במקום היו יותר רובים מבנורמנדי.
לפני הגעת הכוחות הגרמניים מספר גדול של גברים מהאיים עזבו כדי להתגייס לצבא הבריטי, וילדים פונו לאנגליה ולסקוטלנד.
מהאי אולדרני התפנתה כל אוכלוסיית האי.
הגרמנים בנו באי ארבעה מחנות עבודה, כאשר שניים מהם הפכו למחנות ריכוז לאחר שהועברו לניהול האס.
במחנה נורדרניי הוחזקו שבויי מלחמה רוסים ופולנים, ובמחנה סילט הוחזקו יהודים.
בין הקמת המחנות ב-1942 לסגירתם ב-1944 מתו בהם כ-700 אנשים ממגוון סיבות, כולל מחלות, תאונות, הרס מסופות, או כשהם נורו או נתלו על ידי הגרמנים.
יש מחלוקת בין ההיסטוריונים כמה מתו בפועל, ומה בדיוק היו מעשי הנאצים במחנות, מכיוון שהארכיונים מהמחנות פוזרו ברחבי עולם, ומן המחנות לא נותר כמעט דבר, והם לא שומרו בתום המלחמה.
ישנה הסכמה שנעשו במחנות "מעשים איומים" כפי שניסחה זאת ההיסטוריונית קרולין קוליס.
מחנה סילט – או אתר המחנה, ממנו לא נותרו שרידים – הפך לאתר מונצח ויעד תיירותי.
בפתחו עמודים מאחד המחנות האחרים ולוח זיכרון עם מידע על המחנה.
באיים הגדולים חיו הגרמנים לצד האוכלוסייה המקומית בשלווה יחסית.
לא קמה באיים תנועת התנגדות לכיבוש הגרמני, כמו זו של צרפת.
הסיבות נטועות בפיזור ובהפרדה של האיים, שהקשו על תנועה ותקשורת ביניהם.
בהיות האיים קטנים וללא מקומות מסתור, בעובדה שלא הוצבו באיים כוחות גסטפו שאיימו על האוכלוסייה המקומית או הגבילו אותה באופנים שהיו מקובלים ביבשת האירופית, וכן בכך שרוב הגברים בגיל גיוס עזבו עוד קודם להגעת הכוחות הגרמניים.
הכיבוש של האיים הסתיים ב-9 במאי 1945, יום אחרי יום הניצחון של ה-8 במאי, ורק המוצב באולדרני נשאר עד 16 במאי, מן השיירים הנאצים האחרונים להיכנע בתום המלחמה.
המפונים מן האיים החלו לחזור ביוני של אותה שנה ולאולדרני בדצמבר.
בשיקום לאחר תום המלחמה הוקמו מחדש ממשלות הבייליוויקס והחל תהליך הפיכת האיים למקלטי מיסים ומרכזי בנקאות.
האיים לא הצטרפו לקהילה הכלכלית האירופית.
שני האיים המרכזיים הם ג'רזי וגרנזי, אשר מהווים 99% מהאוכלוסייה ו-92% משטח איי התעלה.
תושבי האיים אינם אזרחים בריטים ואינם מצביעים לפרלמנט הבריטי, אולם הם נושאים דרכונים בריטיים והם בעלי זכות שבות בבריטניה.
מאז שנות ה-60 של המאה ה-20 היו ג'רזי וגרנזי למרכזי בנקאות ומקלטי מס בסדר גודל דומה לאיי קיימן, הודות להיעדר מס רכוש ומס רווח הון ומקסימום של 20% מס הכנסה.
המשבר הכלכלי של 1987 לא פסח על האיים, אולם הם הצליחו לצאת ממנו בצורה יותר טובה מבריטניה וצרפת הודות לנגישות לשוק האירופי המשותף מחד, ללא הרגולציה שהושתה מצד האיחוד על חבריה מאידך.
בגרנזי יש גם תעשיית הורטיקולטורה וחממות מפותחת, אשר הופכת אותה לפחות תלויה במגזר הפיננסי לכלכלתה מאשר ג'רזי; עם זאת, שני האיים מאוד תלויים בתעשייה זו.
תלות זו, יחד עם התייקרות עלות המחיה, גרמה לפערים הולכים וגדלים בין עניים ועשירים באיים.
לכל אחד משני הבייליוויקים מטבע משלו, המשמשים באיים לצד לירה שטרלינג של הממלכה המאוחדת ושטרות סקוטיים.
באיים הקטנים יותר תיירות היא התעשייה העיקרית, יחד עם מספר ענפי חקלאות.
התוצר החקלאי, לצד מגוון מוצרי מלאכה, משמשים לייצוא.
גם באיים הגדולים ענף התיירות בצמיחה.
התיירות החלה להתפתח באיים, בעיקר בג'רזי, לאחר התקופה הנפוליאונית, עת התגברה התנועה בין אנגליה וצרפת.
מאז הוקמו באיים מלונות ותשתית תיירותית נוספת.
בסוף שנות ה-80 של המאה ה-20 הגיע מספר התיירים השנתי בג'רזי לכ-790,000, בגרנזי לכ-350,000 ובאיים הקטנים יותר לעשרות אלפים.
בגרנזי ישנה צמיחה גדולה בתיירות הימית, והאי נבחר כאחד מחמשת היעדים המובחרים על ידי אגודת הפלגות הנופש.
השפה הנורמנית שלטה באיים עד המאה ה-19, אז השפעתם הגוברת של מהגרים דוברי אנגלית, וכן נגישות תחבורתית נוחה יותר אל הממלכה המאוחדת הובילו לאנגליזציה.
ישנם ארבעה ניבים או שפות נורמניים באיים: אולדרנית (Auregnais – מדוברת באולדרני, הפכה לשפה נכחדת בסוף המאה העשרים), גרנזית (Dgèrnésiais – מדוברת בגרנזי), ג'רזית (Jèrriais – מדוברת בג'רזי) וסרקית (Sercquiais – מדוברת בסרק, ניב של ג'רזית).
ויקטור הוגו בילה שנים רבות בגלות באיים, תחילה בג'רזי ואז בגרנזי, שם הוא סיים לכתוב את "עלובי החיים".
הרומן שלו "Les Travailleurs de la Mer" (עובדי הים) מתרחש בגרנזי.
בפרק 91 של ספרו של הרמן מלוויל, "מובי דיק", מופיעה דמות של "איש גרנזי".
משחק הכדורגל השנתי בין קבוצות האיים, ה"מוראטי", נחשב לאירוע הספורט המרכזי, אם כי מאז החלו המשחקים להיות משודרים בטלוויזיה, הם מושכים פחות תנועה בין האיים ואין כבר המוני צופים הפוקדים את המשחקים כמו במאה העשרים.
גם קריקט הוא ספורט פופולרי באיי התעלה.
ספורטאים מאיי התעלה מתחרים במשחקי חבר העמים הבריטי עבור האיים שלהם, וגם בתחרויות האי משחקים.
קליעה הוא ספורט פופולרי, בו מתחרים מן האיים זכו במדליות במשחקים אלו.
הצבע המסורתי של גרנזי בספורט ובמסגרות אחרות הוא ירוק, ואילו של ג'רזי אדום.
לכל אי יש כינוי מסורתי לתושביו:
גרנזי: "les ânes" ("חמורים" בצרפתית ונורמנית), אולי בשל השימוש בחמורים כבהמות משא ברחובות התלולים של סנט פיטר פורט, ואולי, כפי שבני האי גרנזי טוענים, כי חיה זו מסמלת את אופיים החזק, בעוד שבני ג'רזי באופן מסורתי מפרשים כעקשנות.
ג'רזי: "les crapauds" ("קרפדות" בצרפתית ובג'רזית): בג'רזי יש מגוון בעלי חיים אשר אין בגרנזי, בהם קרפדות ונחשים.
סרק: "les corbins" ("עורבים" בגרנזית, ג'רזית וסרקית, ובצרפתית "les corbeaux"): בהשקפה מן הים, ניתן לראות את העורבים הרבים החגים על חוף האי.
אלדרני: "les lapins" ("ארנבים" בצרפתית ובאולדרנית): האי ידוע בשל מחילות הארנבים הרבים שבו.
הנצרות הובאה לאיים סביב המאה השישית לספירה; על פי המסורת, ג'רזי נוּצרה על ידי סנט הלייר, גרנזי על ידי סנט סמסון מדול, והאיים הקטנים יושבו בתקופות שונות על ידי נזירי קהילות של נצרות קלטית.
בתקופת הרפורמציה, האיים הפכו לקלוויניסטים בהשפעת זרם חוברות וחומרים בשפה הצרפתית שהגיעו לאיים ואשר פורסמו בז'נבה.
אנגליקניזם נכפה על האיים במאה ה-17, אבל הנטייה הלא-קונפורמיסטית של תושבי האיים התחדשה עם אימוץ נרחב של מתודיזם.
בתקופה שבין המאה ה-15 למאה ה-17, כללו התהפוכות והרדיפות הדתיות שהתקיימו באיי התעלה במקביל לממלכה ולשאר אירופה, רדיפת מכשפות, ומשפטי מכשפות רבים והוצאות להורג נערכו בג'רזי ובגרנזי.
נוכחות ארוכת טווח של קהילות קתוליות מצרפת וזרמי עובדים עונתיים מברטאן ונורמנדי מוסיפים לתערובת הדתית.
בסוף המאה ה-20, נוכחות קתולית חזקה התחדשה כשהגיעו עובדים רבים מפורטוגל וממדיירה, ואחריהם גם פולנים קתולים.
בשנים האחרונות, קמות יותר ויותר כנסיות אוונגליסטיות, הפועלות במגוון שפות.
איי הנסיכים (בטורקית: Kızıl Adalar) הם ארכיפלג של תשעה איים הנמצאים בים מרמרה כעשרים עד שלושים קילומטרים דרומית-מזרחית לעיר איסטנבול שבטורקיה.
בתקופת האימפריה הביזנטית שימשו האיים מקום להגליית נסיכים ונסיכות מבית המלוכה והיוו למעשה כלא מלכותי.
במנזר באי בויוקאדה נכלאו שלוש קיסריות ביזנטיות.
האי המכונה "אי הכלבים" שימש מקום בו נפטרו שלטונות העיר מהכלבים המשוטטים של איסטנבול.
במאה ה-19 הפכו האיים לאתר נופש של עשירי איסטנבול ותיירים רבים באותה עת נהגו לנפוש בבתים הבנויים באיים בסגנון קולוניאלי ויקטוריאני.
לאחר הגלייתו מברית המועצות בפברואר 1929, התגורר לאון טרוצקי באי בויוקאדה במשך ארבע שנים.
האי בּוּיוּקָאדָה (Büyükada – "האי הגדול" או בשמו היווני 'פרינקיפוס', Πρίγκιπος) הוא הגדול והמאוכלס באיים, עם שטח של 5.46 קמ"ר.
על אי זה נמצא מנזר מן המאה ה-12. האיים הגדולים האחרים הם הייבליאדה (Heybeliada) עם שטח של 2.4 קמ"ר, בורגזדה (Burgazada) עם שטח של 1.5 קמ"ר וקינליאדה (Kınalıada) עם שטח של 1.3 קמ"ר.
בכל האיים יש גבעות, והגבוהה ביותר היא גבעת איה יורגי של בויוקאדה, עם גובה של 203 מטרים.
כיום נחשבים האיים לאתר תיירות מבוקש.
ניתן להגיע אליהם במעבורות היוצאות הן מצידה האירופי של איסטנבול והן מצידה האסיאתי.
באיים אסורה תנועת כלי רכב ממונעים, והתיירים המטיילים באיים עושים זאת באמצעות רכיבה על חמורים, סוסים או בנסיעה בכרכרות ובאופניים.
באיים אקלים ים-תיכוני (Csa/Cs) לפי שיטת קפן לסיווג אקלימים.
האיים כוללים כמה מהחורפים המתונים ביותר באיסטנבול, בעוד שחום הקיץ פושר יחסית, מכיוון ששוררים השפעות ימיות ומחסור באיי חום עירוניים.
לכן, האיים מסווגים כ-USDA אזור עמידות 9b, ו-AHS אזור חם 3.
איי הסערה הוא עולם מערכה עברי מקורי, מאת דניאל רוזנברג בהוצאת הפונדק הוצאה לאור המיועד לשימוש עם המשחק מבוכים ודרקונים.
מדובר בעולם דמיוני, המשמש כרקע למשחק תפקידים.
ספר העולם יצא לאור ב-2004.
ניתן לסווג את עולם המערכה כעולם פנטזיה קסום המזכיר עולמות אחרים המשמשים למבוכים ודרקונים, אך נחשב ריאליסטי יותר בהשוואה לרומח הדרקון.
סיפור הרקע של העולם הוא שהוא עבר אירוע בשם הקריעה שהגיע בתום מלחמת התוהו - זוג אירועים שהפרו את הסדר בעולם, והפכו אותו למסוכן במיוחד - מה שהופך אותו למשחק מעניין.
עקרונות הבסיס של העולם הם:
לאיי הסערה יצאו עד היום חמישה ספרי משחק שהם:
איי הסערה, הרשומון - סקירה גאוגרפית של עולם המערכה, הכוללת מידע אודות המדינות, הערים והאלים.הספר יצא לאור במקור בשנת 2004, ועבר הדפסה שנייה שהרחיבה את התוכן בשנת 2012.
מגילות העוצמה - הרפתקה מוכנה שמרחיבה גם על פריהולד - אחת מהערים בעולם המערכה.
מהדורה חדשה של ההרפתקה יצאה לאור באפריל 2015, תואמת למשחק התפקידים פאת'פיינדר.
מתוך האפלה - אוגדן מפלצות מקורי בעברית, שמכיל קרוב ל-120 מפלצות חדשות.
הספר גם כולל פרק בונוס ובו שבעה ארגונים מרושעים.
אלופי האור - הרפתקה שנייה לאיי הסערה, שמיועדת לשימוש עם פאת'פיינדר, ובה הגיבורים מצילים את העיר פריהולד מאיום שטני.
ההרפתקה מיועדת לדרגות 4–5, וניתן לשחק בה כהמשך למגילות העוצמה.
גיבורי הסערה - ספר הרחבה לשחקנים, המכיל מקצועות חדשים, גזעים, חפצי קסם ועוד, לשימוש עם השיטה פאת'פיינדר.
כל הספרים עומדים בפני עצמם וניתנים לשימוש גם בעולמות מערכה אחרים.
צוות הסערה הוא פרויקט משחק תפקידים בכנסים, שמתפקד החל משנת 2009. מדובר בפרויקט שדומה למיזם ה-RPGA או Pathfinder Society בחו"ל, שבו שחקנים בונים דמויות ומשחקים עמם מכנס לכנס, או בחנויות השונות ברחבי הארץ.
צוות הסערה מורכב ממנחים ומכותבים מתנדבים, שמריצים הרפתקאות מתוך מאגר מוגדר - כאשר השחקנים יכולים לעלות בדרגות בין ההרפתקאות.
צוות הסערה מתבסס על מבוכים ודרקונים מהדורה חמישית, כאשר יש שלושה אירועים מרכזיים בשנה בהם הוא מתקיים - כנס ביגור בפסח, כנס דרקוניקון בקיץ, וכנס אייקון בסוכות.
אלו הם שלושת אירועי משחקי התפקידים המובילים בישראל.
איי החברה היא קבוצת איים געשיים בדרום האוקיינוס השקט הנמצאים תחת שליטת פולינזיה הצרפתית.
בארכיפלג זה 14 איים, מהם 8 מיושבים.
הם מחולקים לשתי קבוצות גאוגרפיות ושלטוניות על ידי תעלת מים ברוחב של כ-100 קילומטרים:
האיים הגלויים לרוח (Îles du Vent) (מסודרים מהמזרחי למערבי)
האיים החסויים מרוח (Îles Sous-le-Vent)
ראיטיאה וטאהאא שמוקפים שניהם באותה שונית אלמוגים
האיים נוצרו בהתפרצות געשית וסך שטחם הוא 1,598 קמ"ר.
ב-1767 הכריז הקפטן סמואל ואליס בעלות של בריטניה על האיים ובשנת 1769 ביקר בהם ג'יימס קוק עם משלחת מדעית מטעם החברה המלכותית של לונדון.
ב-1786 הכריז לואי דה בוגנוויל כי האיים הם בבעלות צרפת.
ב-1843 הוקמה באיים מדינת חסות של צרפת וב-1880 הם הוכרזו כקולוניה צרפתית.
ב-1903 הוכרזו האיים כחלק מפולינזיה הצרפתית וב-1946 הוכרזו האיים הפונים אל הרוח והאיים המוגנים מפני הרוח כאזורים מנהליים.
על פי מפקד אוכלוסין שנערך בשנת 2002, היו באיי החברה 214,445 תושבים.
העיר פפאטה שבאי טהיטי היא בירת פולינזיה הצרפתית.
הגידולים העיקריים באיים הם טארו, עץ הלחם ובטטות.
בנוסף לאלה, מגדלים התושבים פירות טרופיים, כותנה וקני סוכר.
האיים מהווים מוקד משיכה תיירותי פופולרי.
איי התעלה של קליפורניה הנקראים גם איי סנטה ברברה הם שרשרת של שמונה איים באוקיינוס השקט סמוך לחופה הדרומי של קליפורניה, לאורך תעלת סנטה ברברה שבארצות הברית.
הפסגה הגבוהה באיים היא "פסגת השטן" בגובה 747 מטרים.
איים צפוניים איים דרומייםאנאקפהסן קלמנטסן מיגלסן ניקולאססנטה קרוזסנטה ברברהסנטה רוזהסנטה קטלינה
שמונת איי התעלה של קליפורניה מתחלקים על פני תחום השיפוט של שלושה מחוזות שונים של קליפורניה: ארבעה מהם שייכים למחוז סנטה ברברה, שניים למחוז ונטורה ושנים למחוז לוס אנג'לס.
האיים מחולקים לשתי קבוצות: איי התעלה הצפוניים, ואיי התעלה הדרומיים.
ארבעת האיים הצפוניים היו יחידת קרקע אחת הידועה בשם סנטה רוזה.
הארכיפלג משתרע לאורך כ-260 קילומטרים בין האי סן מיגל בצפון לבין האי סן קלמנט בדרום.
שטחם הכולל של האיים הוא 896 ק"מ מרובע.
חמישה מהאיים (סן מיגל, סנטה רוזה, סנטה קרוז, אנאקפה וסנטה ברברה) הוכרזו כפארק הלאומי איי התעלה בשנת 1980. בנוסף לכך, שמורת הטבע הימית של איי התעלה מקיפה שטח של שישה מילים ימיים (11 ק"מ) של האיים: אנאקפה, סנטה קרוז, סן מיגל וסנטה ברברה.
האי סנטה קטלינה הוא היחיד מבין שמונת האיים שקיים בו יישוב משמעותי - כפר הנופש של אבאלון, קליפורניה.
האי סנטה ברברה הוא הקטן באיי התעלה.
שטחו הוא 639 דונם בלבד, והוא נוצר על ידי פעילות וולקנית מתחת למים.
צורתו דומה לצורת משולש המגיח מהאוקיינוס כרמה בעלת שני צוקים תלולים.
המרחק בינו לבין הנקודה הקרובה ביותר ביבשת הוא 38 ק"מ.
איי התעלה הם חלק מאחד מאזורי המחיה הימיים העשירים ביותר בעולם.
האיים, סן ניקולס וסן קלמנט נשלטים בלעדית על ידי הצי האמריקני, בנוסף לכך הצי האמריקני מחזיק מתקנים צבאיים בנקודות נוספות על פני שרשרת האיים.
במהלך מלחמת העולם השנייה כל איי התעלה הדרומיים היו תחת ממשל צבאי, כולל האי המיושב סנטה קטלינה, שהתיירות אליו הופסקה ותושביו הקבועים נזקקו להיתרים מיוחדים כדי להגיע ליבשה או ממנה.
האי סן מיגל שימש כשטח אש והאי סנטה ברברה שימש כתחנת התרעה מפני פלישה יפנית לקליפורניה.
הוצעה הצעת חוק בבית הנבחרים, להקמת בסיס צבאי באי סנטה רוזה.
על פי ההצעה האי ישמור על מעמדו כגן לאומי, אך תוגבל האפשרות לבקר בו.
איי וינדוורד הם הדרומיים שבין איי האנטילים הקטנים.
אי "וינדוורד" נקראים כך בשל מיקומם - במורד כיוון הרוח ביחס לספינות המגיעות לאיי הים הקריבי מאירופה.
איי ליווארד המצויים צפונית להם הם "במעלה הרוח" ביחס למשטר הרוחות באזור - הזורם מצפון לדרום.
האיים האנטילים המהווים חלק מאיי וינדוורד הם:
איי וינדוורד היוו בעבר מושבה בריטית הכללה את מרבית האיים הנכללים בקבוצה בו בין השנים 1833–1960. המושבה כללה את האיים גרנדה, סנט לוסיה, סנט וינסנט, הגרנדינס וברבדוס - בו הייתה ממוקמת בירת המושבה ומקום מושבו של המושל עד שנת 1885 עת הפכה ברבדוס למושבה עצמאית.
כמו כן האי טובגו היווה חלק מהמושבה עד שנת 1889 עת הצטרף האי לטרינידד, ודומיניקה היוותה חלק מהמושבה החל משנת 1940 עת הפסיקה להיות חלק ממושבת איי ליווארד.
שמה הרשמי של המושבה היה המושבה הפדרלית של איי וינדוורד (Federal Colony of the Windward Islands ) בין השנים 1871–1956. ב-1956 שונה השם לטריטוריית איי וינדוורד (Territory of the Windward Islands).
בירת המושבה הייתה העיר ברידג'טאון באי ברבדוס בין השנים 1871–1885 ולאחר מכן סנט ג'ורג' באי גרנדה.
המושבה לא הייתה מושבה אחת אלא קבוצה של מושבות שלהם מושל אחד, אולם לכל אי היו מוסדות ממשלתיים שונים, חוקים שונים, ואף מיסים שונים.
המושבה הפסיקה להתקיים בשנת 1960 והאיים קיבלו עצמאות.
מסביב לכל אי הוקמה סוללת אבנים וחול, המשמשת כשובר גלים, שנועדה להגן מפני סחיפה וסחף של זרימת הים.
בסוללה ארבעה פתחים וזאת על מנת למנוע מצב של מים עומדים ומעופשים.
יסודות האיים עשויים ממיליוני טונות של סלע מנותץ שמקורו בהרי חג'ר, ולא מלוחות בטון.
האיים עשויים גם ממאות מיליוני טונות של חול שנלקחו מקרקעית הים ושימשו ליצירת החלקים העליונים של איי הארכיפלג החמישי.
לפי הערכה באמצעות טונות החול אפשר היה לבנות קיר ברוחב שני מטרים שיקיף את העולם שלוש פעמים.
האי ממוקם כחמישה קילומטרים אל המפרץ הפרסי.
חלק מהאיים הממוקמים במפרץ נקראים איי התמרים וחלקם נקראים איי הדקלים.
האיים בנויים בצורה של דמויי עץ דקל או עץ תמר, כאשר לכל אחד מהאיים רצועה מרכזית אחת גדולה.
רצועת איים זאת מכונה "הפלא השמיני של העולם".
בכדי להפוך את רצועת האיים למוקד תיירותי, הוקם מצפה בתוך האי פאלם השוכן על פאלם ג'ומיירה.
בקומה ה-52 של מגדל התצפית נמצא בית קפה סטארבקס, וניתן לצפות בתערוכה אינטראקטיבית, שבה ישנו אקווריום המציע מנהרות שקופות המוקפות בדגים וחיות ים אחרות.
בסמוך למגדל התצפית ישנו קניון בשם Nakheel.
תהלך הקמת האיים פגע בצורה משמעותית באיכות הסביבה.
לדוגמה, דקל ג'בל עלי נבנה על גבי שמורה ימית הנושאת אותו שם שנחשבה לאחת משמורות הטבע עם המגוון הביולוגי הגבוה ביותר ברחבי המפרץ הפרסי.
בנוסף לכך, אופן כריית החול מקרקעית הים הרחיף חלקיקים זעירים שהעכירו את מי הים ואף גרמו להפחתת כמות האור החודרת לתוך הים אשר נחוץ לגדילת צמחים.
נוצרו שינוים מסיביים בסביבה האקולוגית של קרקעית המפרץ עקב שקיעת חלקיקים הקוברים תחתם יצורים השוכנים בקרקעית המים ולמעשה מכחידים זנים.
אי התמרים הראשון מכונה ג'ומיירה על שם החוף שהוא צמוד אליו.
זהו האי הקטן מבין השלושה, והמפורסם ביותר.
הוא מאוכלס בעיקר בבתים צמודי קרקע.
מדובר באי היחיד שבנייתו הושלמה.
עבודות בניית התשתית בשטחו הסתיימו ב-2008. קוטרו של האי נע בין חמישה לשישה קילומטר והוא ממוקם כעשרה קילומטר מאי מלאכותי אחר שעליו שוכן מלון בורג' אל-ערב.
השלמתו של האי השני, ג'בל עלי, שהקמתו החלה ב-2002, הייתה צפויה להסתיים באותה השנה, אך נדחתה עד 2015. בנייתו של האי השלישי והגדול מכולם, ששמו דיירה, החלה ב-2004 והייתה צפויה להסתיים ב-2015, אך תוכנית הבנייה שונתה ב-2008 והושעתה לאחר מכן.
ממדיו של האי הגדול ביותר היו צפויים להיות באורך של 12.5 קילומטר וברוחב של שמונה וחצי קילומטרים, אך ב-2013 הודיעו המתכננים על ביטול המבנה בצורת עץ תמר.
במקומו החלה בניית מספר איים בתוואי הדומה לטבעי.
נכון ל-2016, בניית איים אלו טרם הסתיימה.
בשנת 2013 חברת הבנייה המקורית ניסתה למתג מחדש את האי דיירה ולצמצם את גודל הפרויקט אבל לא נחלה בכך הצלחה.
בשנת 2014 חברת נדל"ן אוסטרלית הודיעה על כך שתמשיך את הפיתוח בחלק מהאיים אבל נכון לשנת 2023 מצבם עדיין לא ברור.
איי הפנינה (בספרדית: Archipiélago de las Perlas או Islas de las Perlas) הם ארכיפלג בן כ-100 איים, רבים מהם קטנטנים ובלתי מיושבים, הממוקם במפרץ פנמה, כ-50 קילומטרים מחופיה של פנמה, דרומית לעיר הבירה פנמה סיטי.
האיים יושבו לראשונה במאה ה-16 על ידי הספרדים, אשר גילו באזור אלפי פנינים.
האי המפורסם ביותר בקבוצת איי הפנינה הוא האי איסלה קונטדורה (Contadora), שנודע בזכות אתרי הנופש שבו.
מסופר כי האי שימש את הקונקיסטאדורים (הכובשים הספרדים) כאתר לביצוע ספירת מלאי של שלל המלחמה שאספו בכיבושיהם, ומכאן שמו (Contador בספרדית הוא מונה או מנהל חשבונות).
קונטדורה הוא אי נופש, ובו בתים רבים השייכים לבני השכבות האמידות בפנמה.
באי מתנהל בית מלון גדול המהווה מוקד תיירותי, וכן קיימות בו בקתות נוספות למגורים.
רוב העובדים באתרי הנופש מתגוררים באי הסמוך, סבוגה (Saboga).
לאחר הגלייתו מאיראן בשנת 1979, התגורר השאה האיראני המודח מוחמד רזא שאה פהלווי באי קונטדורה לתקופה קצרה.
האי הגדול ביותר בארכיפלג הוא איסלה דל ריי (Isla del Rey, מילולית: האי של המלך), ששטחו כ-80 קמ"ר.
שמו של האי הוא ככל הנראה בעל משמעויות דתיות, ולא מתייחס למלך מודרני כלשהו.
באי מספר עיירות, המפורסמת שבהם היא סן מיגל.
האי גדול בשטחו משטחם של שאר איי הארכיפלג יחדיו, והוא האי השני בגודלו בפנמה, שני לאי קויבה.
האי גאלרה (Galera) נודע ביופיו הרב, אשר נובע בעיקר מחופיו הבהירים ומעצי הקוקוס שבשטחו.
במי המפרץ הרדודים סביב האי קיימים זרמים חזקים, והאי מוקף בשרטונים סלעיים - עובדות אשר הופכות את ההגעה לאי באמצעות סירה למסוכנת.
איים נוספים בארכיפלג הם: אספיריטו סאנטו, בואנה ויסטה, בולאנו, גאיו, גאלרה, ויוְויֶנְדָה, ויוֶונְדָה, ויוֶורוֹס, חִילְבְּרָלֶאוֹן, למפון, מוגו מוגו (פחארו), מינה, מרין, סן חוסה, סניורה, פוארקו, פדרו גונסאלס, פָּצֶ'קִיֶה, פָּצֶ'קָה, צ'יטרה, צ'פרה, קאנה, קוקוס וקסאיה.
דרך ההגעה המקובלת לאיי הפנינה היא באמצעות טיסה פנימית בת כ-15 דקות בין פנמה סיטי לבין האיים קונטדורה, סאן חוזה ואיסלה דל ריי.
קווי הטיסה מופעלים על ידי חברת התעופה אייר פנמה.
כמו כן, ניתן להגיע לאיים בדרך הים, באמצעות מעבורת.
איי הפנינה זכו לפרסום רב לאחר שצולמה בהם העונה השביעית של תוכנית המציאות האמריקאית "הישרדות" ("הישרדות איי הפנינה").
מאוחר יותר צולמו באיים גם העונה השמינית של הסדרה ("הישרדות אולסטארס") והעונה השתים-עשרה ("הישרדות פנמה - אי הגלות").
בשנת 2008 צולמה באיים גם העונה השנייה של תוכנית המציאות הישראלית "הישרדות 10".
איי המלכה אליזבת' הם קבוצת האיים הצפוניים ביותר בארכיפלג הארקטי הקנדי, והם מחולקים בין הטריטוריות נונאווט והטריטוריות הצפון-מערביות, בצפון קנדה.
איים אלו הם גם המעבר הראשון שאנשים מאירופה גילו בין האוקיינוס האטלנטי לבין האוקיינוס השקט.
הגילוי הראשון של האיים על ידי האירופיים התרחש כבר ב-1616.
האיים לא התגלו ולא שורטטו במלואם עד למשלחות הבריטיות אל המעבר הצפון-מערבי ומאוחר יותר המגלים הנורווגים במאה התשע עשרה.
בשנת 1820 שט בין האיים מגלה הארצות באזור הארקטי סר ויליאם פארי, על סיפונה של ה-Hecla.
בעקבות זאת, כונו כל האיים על שמו ארכיפלג פארי.
ב-1953 עם הכתרתה של אליזבת השנייה כמלכת קנדה, כונו האיים על שמה "איי המלכה אליזבת" והשם איי פארו עבר לשמש רק את חלקו הדרומי והדרום מערבי של הארכיפלג.
האי אלסמיר – שהוא הצפוני ביותר והגדול ביותר מבין איי הארכיפלג; הוא האי העשירי בגודלו בעולם
איי סברדרופ – האיים שממוקמים ממערב לאלסמיר ומצפון למפרץ הנורווגי;
איי פארי – הכוללים את שאר האיים הדרומיים, המערביים יותר והצפוניים למצרים: לנקסטר (Lancaster Sound), בארו (Barrow Strait), ויקונט מלוויל (Viscount Melville Sound) ומקקלור.
מדרום למצרים (לנקסטר, ויקונט מלוויל ומקקלור) נמצאים שאר איי הארכיפלג הארקטי הקנדי.
בנוסף על האי אלסמיר כולל הארכיפלג איים נוספים מהגדולים בעולם, בהם האיים אקסל הייברג (Axel Heiberg), האי דבון (Devon isl; האי הלא-מיושב הגדול בעולם), האי מלוויל ואי הנסיך פטריק.
עם אוכלוסייה של פחות מ-400 נפש האיים קרובים להגדרה של לא מיושבים.
ישנם רק שלושה מקומות של התיישבות קבועה על האיים.
שניים מהם על האי קורנוואליס (Cornwallis Island) ואחד על האי אלסמיר.
בנוסף ישנם עוד כמה נקודות קטנות המשמשות בעיקר כתחנות מחקר.
ישנן נקודות המיושבות רק בחלק מעונות השנה וגם כאן ברוב המקרים מדובר בנקודות מחקר.
בנוסף קיימת בארכיפלג תעשייה של קידוחי נפט.
עד 1999 איי המלכה אליזבת' היו חלק ממחוז באפין בטריטוריות הצפון מערביות.
עם הקמתה של טריטוריית נונאווט ב-1999 כל האזורים בארכיפלג שממזרח לקו אורך 110 מערב (110th meridian west) הפכו להיות חלק ממחוז קיקיקטלוק (Qikiqtaaluk Region) בטריטוריה החדשה, אזורים אלו היוו את חלקו הגדול של הארכיפלג.
כל שאר האזורים נשארו בטריטוריות הצפון מערביות.
האיים המרכזיים שנותרו במלואם בטריטוריות הצפון מערביות הם: אי הנסיך פטריק, אגלינטון ואמרלד.
האיים מלוויל, המלך מקנזי ובורדן חולקו בין שתי הטריטוריות.
מתחת לחלוקה לטריטוריות קיימת חלוקה אדמיניסטרטיבית לשני אזורים מוניציפליים.
אזור אחד ששטחו 450 קמ"ר בלבד מהווה עשירית האחוז משטח הארכיפלג אולם הוא כולל את שני היישובים הגדולים יחסית שבאיים ולכן גם כמעט כל האוכלוסייה של האיים נכללת בתוכו.
האזור השני כולל את רוב השטח אולם נכלל בו רק יישוב אחד שהוא למעשה תחנת מחקר המונה 5 אנשים בלבד.
אַיי וֵייוֵיי (בסינית: 艾未未; בפין-יין: Ài Wèiwèi; נולד ב-28 באוגוסט 1957) הוא אמן, אוֹצֵר, מעצב ופעיל חברתי סיני.
איי נולד ב-1957 בבייג'ינג בירת הרפובליקה העממית של סין.
אביו איי צ'ינג (艾青, Aì Qīng; 1910–1996), היה משורר נודע, אימו הייתה הסופרת גאו יינג, יש לו 4 אחים נוספים ו-2 אחיות למחצה מנישואיו השניים של אביו.
עיקר פעילותו האמנותית של איי נעשתה החל משנות ה-90, ובשנים האחרונות הוא משמיע דעות נחרצות בעניין מצב זכויות האדם בסין.
הוא השתתף בעיצוב האצטדיון הלאומי הסיני של אולימפיאדת 2008, יחד עם ז'אק הרצוג ופייר דה-מרון ("קן הציפור").
יצירתו "זרעי חמניות" מוצגת בגלריית טייט בבריטניה כחלק מסדרת יוניליוור.
לחמניות משמעות סמלית בסין, באשר הם שימשו להאדרת שמו של מאו דזה טונג בזמן מהפכת התרבות.
הוא השתתף בחשיפת שחיתות בבניית מבני ציבור שקרסו ברעידת אדמה בשנת 2008. בנובמבר 2010 הוטל עליו מעצר בית; לדבריו, הדבר נעשה על מנת למנוע ממנו לקיים מסיבה לציון הריסתו הצפויה של הסטודיו החדש שלו בשאנגחאי, בטענה שהוא מבנה בלתי חוקי.
ב-3 באפריל 2011 נעצר איי על ידי השלטונות בחשד ל"פשעים כלכליים", ושוחרר לאחר כחודשיים וחצי.
על אף תנאי השחרור שלו, בהם נאסר עליו לבקר את המשטר הסיני למשך שנה, פרסם חודשיים לאחר שחרורו מאמר נוקב באתר ניוזוויק אודות בייג'ינג אותה כינה עיר-סיוט.
ביולי 2015 החזירו לו השלטונות את דרכונו לאחר 4 שנים, והוא עבר להתגורר באירופה: תחילה בגרמניה, אחר כך באנגליה ולבסוף בפורטוגל.
בספטמבר 2015 ארגן בלונדון עם עמיתו אניש קאפור צעדת הזדהות עם 60 מיליוני הפליטים בעולם.
בשנת 2016, איי עבד על סרט דוקומנטרי בנושא פליטים.
עיסוקו זה הביא אותו בדצמבר 2015 לאי לסבוס, במרץ 2016 לאיסטנבול, ובמאי 2016 לישראל ולעזה.
באפריל 2018, בעקבות ניסיונות ישראל להטיל ספק בזהותו של הצלם יאסר מורטג'ה, שנורה למוות בידי חיילי צה"ל, פרסם תמונות של הצלם שעבד איתו בעזה ואמר: "ירי על עיתונאי הוא סימן לברבריות".
בינואר 2026 בא לביקור מולדת בסין, כעשר שנים לאחר שעזב אותה.
איי פעיל רבות באינסטגרם ובטוויטר.
בנו איי לו נולד בשנת 2009, אימו של בנו היא ואנג פן.
הוא נשוי לאמנית לו זינג.
בקיץ 2022 הציב האמן בסטוקהולם כלוב מתכת בגובה 12 מ' שממרכזו חתוכה צורה של דמויות אנוש משולבות.
הפסל הוצג לראשונה בניו יורק בשנת 2017 כחלק ממיצב בנושא גדרות בקריאה למעבר חופשי ולעולם ללא גבולות.
וֵייוֵיי־אִזְמִים, אסופת רעיונות וראיונות מאת איי וייוויי ערך לארי וארש ובתרגום ערן צלגוב.
איי הישועה או איי הברכה הם קבוצה של שלושה איים געשיים באוקיינוס האטלנטי הנמצאת כ-11 ק"מ מחופי גיאנה הצרפתית.
קבוצת האיים מונה את אי השדים, האי המלכותי (שם שכן המרכז האדמיניסטרטיבי של האיים) ואי סן ז'וזף.
קבוצת האיים שימשה כמושבת עונשין של צרפת בשנים 1852–1953 ונודעה באכזריות התנאים ששררו בה.
בין הנידונים אשר הוגלו לאיים אלו ניתן למנות את אלפרד דרייפוס, אשר ריצה עונש מאסר של עשר שנים על אי השדים ואת אנרי שרייר, אשר ריצה תשע שנות מאסר באיים ולאחר שנמלט פרסם את זיכרונותיו בספר "פרפר".
בימינו משתייכים האיים לקומונה הצרפתית קאיין, ופועלים בהם מוזיאונים לתיעוד מושבת העונשין.
איי חואן פרננדס (בספרדית: Archipiélago Juan Fernández) הם ארכיפלג, המיושב בדלילות וכלכלתו נסמכת על תיירות ועל דיג.
האיים ממוקמים בדרום האוקיינוס השקט כ־600 ק"מ מול חופה של צ'ילה.
בארכיפלג שלושה איים געשיים עיקריים: אי רובינזון קרוזו, אי אלכסנדר סלקירק ואי סנטה קלרה.
האיים נתפרסמו בזכות המלח אלכסנדר סלקירק, שירד מספינתו בשנת 1704 אל אי בודד (שלימים ייקרא אי רובינזון קרוזו), ושרד בו כ-5 שנים לאחר שננטש, עד לחילוצו על ידי ספינה חולפת ב-1709. דמותו וסיפורו שימשו השראה לרומן רובינזון קרוזו מאת דניאל דפו, שיצא לאור כעשור לאחר מכן.
נכון לשנת 2012, אוכלוסיית האי מונה כ-900 תושבים, מתוכם 598 מתגוררים בעיר הבירה סן חואן באוטיסטה .
איי ויליס הם קבוצת איים קטנה ממערב לאי ג'ורג'יה הדרומית באיי ג'ורג'יה הדרומית ואיי סנדוויץ' הדרומיים, שאליהם גם משתייכים פוליטית.
הם ממוקמים 3 ק"מ ממערב לאי הציפור (Bird Island).
האיים נתגלו ב-14 בינואר 1775 על ידי ג'יימס קוק ונקראו על שם הימאי תומאס וויליס שהבחין בהם לראשונה.
איי זופרנה הם קבוצת איים המורכבת משלושה איים קטנים ולא מיושבים, בתחומי הים הקארפאתי, שבדרום הים האגאי.
איים אלו הם חלק מהאיים הדודקאנסיים.
האי הגדול בקבוצה, זפורה, נמצא כ-55 ק"מ דרומית לאסטיפליה.
קבוצת האיים ממוקמת בין האיים כמילי (במערב) וסירנה (במזרח).
עקב מיקומה המרוחק, משמשת קבוצת האיים כחניית מנוחה לעופות נודדים וכמקום רבייה לשחפים ובזים.
הצמחייה, מסוג גריגה (PHRYGANA), סבוכה וכוללת שיחים ובני שיחים.
אלו עברו הסתגלות לתנאי המחיה קשים: קיץ שחון, טמפרטורות עונתיות גבוהות, מליחות (ריכוז מלח), קרקע דלה, גירנית וטרשית.
באיים גדלים צמחים ארומטיים המשמשים כצמחי מרפא ותבלין, חלקם זנים מקומיים וייחודיים למקום זה.
המקום מאופיין גם בזוחלים מקומיים ייחודיים, שמוצאים מסתור בסבך הצמחייה.
זנים אנדמיים של צמחים וזוחלים בבתי הגידול של איים אלו, כמו בעוד איים לא מיושבים בדרום הים האגאי, העלו את הצורך של שימורם.
לפיכך, האי נכלל ברשימת "GR 4210011 Vrachonisia Egeou" במסגרת אמנת "Natura 2000" של האיחוד האירופי.
איי הודו המערבית הבריטיים היה שמן של הקולוניות באיי הים הקריבי ובחופיו ביבשת שהשתייכו לאימפריה הבריטית.
ב-1912 כללו איי הודו המערבית הבריטיים שמונה קולוניות: איי בהאמה, ברבדוס, גיאנה הבריטית, הונדורס הבריטית, ג'מייקה (עם מושבות החסות שלה איי טרקס וקייקוס ואיי קיימן), טרינידד וטובגו, איי וינדוורד ואיי ליוורד הבריטיים.
בין השנים 1958–1962 אוגדו כל האיים (מלבד איי הבתולה הבריטיים, איי בהאמה, הונדורס הבריטית וגיאנה הבריטית) בפדרציה של איי הודו המערבית.
המחשבה הייתה, כי הפדרציה תהפוך לימים למדינה אחת עצמאית, אך בשל סמכויותיה המוגבלות, העדר תמיכה ציבורית ובעיות מעשיות רבות היא פורקה בסופו של דבר.
מרבית הטריטוריות, לרבות כל הגדולות שבהן, הן כיום מדינות עצמאיות נפרדות החברות בארגונים בינלאומיים שונים כגון האומות המאוחדות, ארגון מדינות אמריקה, איגוד מדינות הים הקריבי, ארגון הסחר העולמי, הקהילייה הקריבית, חבר העמים הבריטי, הבנק הקריבי לפיתוח ועוד.
היתר הן טריטוריות בריטיות שמעבר לים.
איי זומבי היא סדרת טלוויזיה אמריקאית, שפותחה על ידי רוב תומאס ודיאן רוג'רו רייט.
הסדרה מבוססת באופן רופף על קומיקס באותו השם שנוצר על ידי כריס רוברסון ומייקל אלרד, ומופצת על ידי DC ורטיגו.
בישראל, הסדרה הייתה זמינה לצפייה בנטפליקס.
Goodbrain, Part 1 מייקל פילדס דיאן רוגירו-רייט וג'ון אנבום 20 ביוני 2017 0.77 45 13 החיפוש אחר מר גודבריין: חלק 2 Looking for Mr.
דן את'רידג' רוב תומאס 26 בפברואר 2018 0.99 47 2 כחולת-דם Blue Bloody מייקל פילדס דין לורי 5 במרץ 2018 0.77 48 3 נדודי מוח בסיאטל, חלק 1 Brainless in Seattle, Part 1 מייקל וייל הת'ר וי.
הייטר טליה גונזלס וביסאן מסעוד 30 באפריל 2018 0.68 55 10 ייפי קיי מוח, בן-יונה!
אוליביה "ליב" מור, מתמחה ברפואה שגרה בסיאטל, הפכה לזומבית תוך כדי השתתפות במסיבת סירה פרועה.
כדי להתמודד עם התיאבון החדש שלה למוחות, ליב מקבלת עבודה בחדר מתים מקומי לצדו של הבוס החדש שלה, ד"ר ראבי צ'רקראבטי, שהופך עד מהרה לחברה של ליב ולאיש סודה, וכמדען, הוא מסוקרן ממצבה.
בפתיחת הסדרה, ליב מגלה כי בכל פעם שהיא אוכלת מוח אנושי, היא "יורשת" זמנית את תכונות האופי והאישיות שהיו לאותו אדם, ובמקביל חווה פלאשבקים מחייו.
חזיונות אלה מופעלים בדרך כלל על ידי מראות (אירועים או חפצים) או צלילים (משפטים חוזרים).
במקרים של קורבנות רצח, פלאשבקים מציעים רמזים על זהותו של הרוצח האמיתי; וליב מנצלת יכולת זאת על מנת לעזור למשטרת סיאטל ולבלש קלייב בבינו לפתור פשעים, בזמן שהיא מציגה את עצמה כמדיום.
בסופו של דבר, קלייב לומד את האמת על היותה זומבית ובעקבות כך על קיומם של הזומבים, ובינתיים, ראבי פועל לפתח תרופה למצבה של ליב, בתקווה שיום אחד היא תוכל לחזור להיות אנושית אם תחפוץ בכך.
לפני שישה חודשים, לאוליביה "ליב" מור הייתה קריירה רפואית מצליחה, ארוס אוהב ומשפחה נהדרת - עד הלילה שבו היא השתתפה במסיבה שבה הפכה באופן בלתי צפוי לזומבית.
בהווה, כאחת מהזומבים החדשים, ליב עושה כמיטב יכולתה כדי להתמזג בין בני האדם ככל האפשר.
ליב מוצאת עבודה בחדר מתים מקומי, בו היא ניזונה ממוחות הגוויות, והיא מנסה ככל האפשר לטשטש את העקבות שלה, אך למרות זאת, הבוס שלה, ד"ר ראבי צ'רקראבטי, מגלה זאת; מה שגורם לה להתוודות בפניו.
ראבי מבטיח לה שהוא ישמור על הסוד שלה ואף ינסה למצוא לה תרופה.
יום אחד, הבלש קלייב בבינו בא לחדר המתים, במטרה למצוא פרטים על אחת הקורבנות שהוא חוקר את סיבת הרצח שלה.
ליב, שנתקפת בפלאשבק מחייה של הקורבן, עוזרת לקלייב המופתע, וראבי מנדב את עזרתה למשטרת סיאטל בחקירותיה באמתלה שהיא מדיום רוחנית; ואכן, מאותו היום, ליב עוזרת לבלש בבינו בחקירותיו.
במקביל לעלילה הראשית, לאורך העונה מתנהלות במקביל מספר עלילות משנה שנקשרות אחת לשנייה בפרקי הסיום: ליב מגלה את קיומם של עוד זומבים כגון בליין, הזומבי ששינה אותה והנבל הראשי של העונה ולואל טרייסי, מוזיקאי שאיתו היא מפתחת קשר רומנטי.
בנוסף, היא חושפת קונספירציה גדולה שחברת משקאות האנרגיה "מקס רייג'ר" מעורבת בה.
בינתיים, מייג'ור, ארוסה לשעבר של ליב, חוקר את היעלמותם של מספר נערים שהוא אחראי עליהם, והחקירה מובילה אותו לגילוי הזומבים; מה שגורם לו להחליט להשמיד את כל הזומבים בעולם (בזמן שהוא אינו יודע שליב בעצמה היא זומבית).
לקראת סוף העונה, האירועים מגיעים לשיאם: ליב ולואל מחליטים להתנקש בבליין, אך לאחר שליב נכשלת בכך, בליין רוצח את לואל, לחרדתה הגדולה של ליב.
לאחר ששוכנע על ידי סביבתו שהוא מטורף, מייג'ור מאשפז את עצמו במוסד לחולי נפש; אך שם הוא מגלה משוגע שנכח בליל המסיבה שבה ליב השתנתה, ויודע על קיום הזומבים.
בינתיים, ליב נאלצת להתמודד עם סבסטיאן, זומבי שהדביקה בטעות, לאחר שפרץ לדירתה ואיים על פייטון, חברתה הטובה ביותר ושותפתה לדירה.
ליב מצליחה, לאחר מאבק ממושך, להרוג את סבסטיאן, אך חושפת בטעות את סודה לפייטון, שנמלטת מזועזעת מהדירה.
ראבי מצליח לסנתז מנת תרופה בודדה לזומביזם, וליב צריכה להחליט האם ברצונה להמשיך להישאר זומבית, או לחזור להיות אנושית ולהיות עם מייג'ור.
לאחר שיצא מהמוסד, מייג'ור יוצא למסע הרג בקצבייה "אהבה מבשר ראשון" (בה בליין ושותפיו מספקים ללקוחותיהם העשירים מוחות) ומצליח להרוג את ג'וליאן דופונט, סגנו של בליין ואת שאר השותפים של בליין, אך בליין תופס אותו, מענה אותו ובסוף גם הורג אותו.
כשמייג'ור על סף המוות ליב מגיעה ומזריקה לבליין חצי ממנת התרופה לזומביזם, בטענה שזו הנקמה הכי טובה בו.
לאחר מכן, ליב שורטת את מייג'ור ובכך מדביקה אותו בזומביזם, אך לאחר שיחה נוקבת איתו, בה הוא מגלה שגם ליב היא זומבית, ליב מתחרטת ונותנת לו את חצי מנת התרופה האחרונה.
בינתיים, אוון מור, אחיה הקטן של ליב, שנכח בסביבה באותו הזמן, נפצע קשות ומובהל לבית החולים.
בבית החולים, הרופאים מודיעים שרק תרומת דם מליב תוכל לשקם את אוון, אך בידיעה שעל ידי כך היא תדביק את אחיה בזומביזם, ליב מסרבת.
ב-6 במאי 2015, הסדרה חודשה לעונה שנייה.
פרק הבכורה של העונה השנייה שודר ב-6 באוקטובר 2015.
במהלך שלושת החודשים שלאחר אירועי העונה הראשונה, משפחתה של ליב מנתקת איתה את הקשר בעקבות סירובה לתרום לאחיה מדמה, מייג'ור הופך למאמן כושר אישי ובליין הופך למנהל בית לווית, המשמש ככיסוי לעסקאות אוטופיום.
לאחר שליב הזריקה למייג'ור ולבליין את התרופה לזומביזם, הם מגלים שלתרופה יש תופעת לוואי: כעת הם מסוגלים לזהות זומבי העומד מולם.
ווהן דו קלארק, המעוניין לשווק מוצר חדש של "מקס רייג'ר", מבין שעומדת מולו בעיית זומבים ושלוח את בתו, ריטה, שתתחזה לגילדה, שותפתה לדירה של ליב ותרגל אחריה.
בד בבד, הוא מגלה שלמייג'ור יש יכולת לזהות זומבים העומדים מולו, וסוחט אותו לחסל רשימת אנשים החשודים כזומבים, ובתמורה, הוא לא יהרוג את ליב; בעקבות הסחיטה, מייג'ור מתמכר לאוטופיום, מה שגורם לו לקרוס ולבקש עזרה מליב.
למשטרה מגיעה סוכנת FBI בשם דייל בוזיו, שבאה לחקור את היעלמותם של כמה אנשים עשירים (שנחטפו על ידי מייג'ור כיוון שהיו זומבים),, ועם הזמן, היא וקלייב מתקרבים ומנהלים זוגיות.
בינתיים, פייטון חוזרת לסיאטל לאחר שלושה חודשי היעדרות, והיא מגלה לליב וראבי שהיא חזרה במטרה להתפייס עם ליב ולהוביל את כוח המשימה המיוחד נגד הסחר באוטופיום, שמתנהל בעיקר על ידי מר בוס.
מייג'ור נפטר מהאוטופיום שהוא מחזיק, והוא וליב מתקרבים אחד לשנייה מחדש, אך בעוד שהוא מעוניין לחדש איתה את הזוגיות, ליב מפחדת להדביק את מייג'ור בזומביזם מחדש.
ראבי בודק האם קונדום מונע את העברת הזומביזם, ומגלה שהתוצאה היא שלילית.
בעקבות הגילוי וכן בעקבות בעיות חוסר אמון במייג'ור מצידה של ליב, שחושדת בו שהוא מנהל רומן מהצד עם אישה מסתורית בשם ריטה, מייג'ור וליב מחליטים להיפרד.
בד בבד, העכבר שריפא ראבי מהזומביזם, הופך שוב להיות זומבי ובליין מתחיל לעזור לפייטון בכוח המשימה, דבר שנותן לבליין חסינות מול המשטרה.
קלייב ו מגלים שבליין היה מעורב בטבח של קצביית "אהבה מבשר ראשון" באמצעות פורטרט שתיאר אחיה של ליב.
השניים עוצרים את בליין, אך מעט זמן לאחר מכן, בליין משתחרר בזכות החסינות שהעניקה לו פייטון.
בהמשך מתגלה שמייג'ור לא רוצח את האנשים מהרשימה אלא מקפיא אותם בתוך מחסן.
עוזריו של בליין חוטפים את מייג'ור כיוון שגילו שהוא "רוצח הכאוס" (כינוי שהודבק לו בתקשורת) ומייג'ור מספר לבליין שהוא לא רוצח את האנשים אלא מקפיא אותם.
עם הגילוי, בליין מבקש ממייג'ור שיחזיר לו את אביו (שהוקפא על ידיו) בתמורה לחייו ומייג'ור מסכים.
בינתיים, ליב מתאהבת בדרייק, זומבי חדש, שמספר לה ששני חברים שלו נורו ונקברו במקום לא ידוע עם אוטופיום.
ליב נואשת לאוטופיום כדי לפתח תרופה לזומביזם, ובעקבות זאת, ליב, ראבי ומייג'ור חופרים בורות בשטח שבו נקברו חבריו של דרייק.
לבסוף, מוצאים השלושה את האוטופיום.
ראבי מייצר תרופה חדשה מהאוטופיום שמצאו ומזריק אותה לעכבר חדש, בינתיים, העכבר שהפך בחזרה לזומבי, מת ובמקביל, מר בוס מגלה שבליין עזר ל להרשיע את העובדים שלו ובעקבות זאת לוקח אותו ליער, משסף את גרונו וקובר אותו, אבל בליין יוצא מן האדמה כשהוא חי כזומבי.
לאחר פגישה עם מייג'ור, ליב מגלה ששמה האמיתי של גילדה הוא ריטה, ואילו מייג'ור לומד שריטה היא למעשה בתו הממזרה של ווהן.
לאחר שיעול דם ממושך, בליין חושש שמצבו החדש כזומבי גורם לו לגסוס והוא פונה לעזרה מראבי, שנותן לו תרופה נסיונית שעדיין לא נוסתה ומזריק אותה לעצמו ולאחר שאכלה מוח של מדען, ליב מגלה שדרייק עובד למעשה עבור מר בוס.
כשהיא ממשיכה בחקירותיה, ליב לומדת מאמו של דרייק שהוא למעשה שוטר סמוי.
בינתיים, בליין מגלה תסמינים של אמנזיה וראבי מבין כי התרופה גורמת לכך כתופעת לוואי, ובדירתם המשותפת, ראבי מתחיל לחשוד שמייג'ור הוא למעשה "רוצח הכאוס" ומתעמת איתו על כך, ובעקבות הלחץ הרב שמייג'ור נתון לו, הוא מתפרץ והוא משתנה חזרה לזומבי.
בד בבד, ווהן מנהל עסקה מול ויויאן סטול, קבלנית אשר בבעלותה חברה צבאית פרטית, שמעוניינת לרכוש את "מקס רייג'ר".
במקביל, מייג'ור נעצר על ידי דייל לאחר שעדת ראייה מזהה אותו כ"רוצח הכאוס".
בבית הכלא, מייג'ור נמצא תחת לחץ רב מצד התקשורת וכן מצד תאבונו למוחות, ובמקביל, ראבי נעצר גם הוא בחשד למעורבות ברציחותיו של "רוצח הכאוס".
אך ברגע שהוא משתחרר, הוא מספר לליב ופייטון שמייג'ור נסחט על ידי ווהן.
לאחר מעצרו של מייג'ור, בבינו ודייל מנסים לקשר אותו לטבח בקצביית "אהבה מבשר ראשון" באמצעות עדותו של עד ראייה שמכר למייג'ור נשק ששימש במהלך הטבח.
ליב מצליחה לשחרר את מייג'ור בערבות באמצעות סחיטתו של ווהן, אך מייג'ור שוב נעצר, כשהפעם סעיפי האשמה המוטלים עליו הם אשמת הטבח בקצבייה.
לאחר שליב לא מצליחה לספק למייג'ור מוחות במטרה להרגיע את תאבונו, היא נאלצת לספר לבבינו את האמת עליה ועל מייג'ור, ומשכנעת אותו לשחרר את מייג'ור' מהלך שגורם לדייל להיפרד ממנו.
בזמן שאחד מעובדיו של ווהן מנסה לחטוף את ליב, וראבי יורה בו.
ליב אוכלת את מוחו ובאמצעותו לומדת שקרבנותיו של מייג'ור למעשה עודם חיים ומוחזקים במרתפי "מקס רייג'ר".
בעקבות הגילוי, ליב, בבינו ומייג'ור מסתננים למסיבה פרטית ב"מקס רייג'ר" לרגל רכישת החברה על ידי ויויאן סטול; אך עד מהרה, כמה מהעובדים מערבבים אוטופיום מזוהם עם משקאות ה"סופר מקס", מעשה אשר מוביל להדבקה זומבית וגוררת בעקבותיה טבח.
במקביל, מר בוס מגלה שצ'יף ודון אי, שותפיו של בליין, השתלטו על העסק, וכשהוא מגלה שבליין עוד חי, הוא חוטף את פייטון.
במסיבה, השלישייה מכותרים על ידי צבא הזומבים, אך תגבורת בראשותה של ויויאן סטול חשה לעזרתם.
בעודם משחררים את קרבנותיו של "רוצח הכאוס", ליב נאלצת להרוג את דרייק, שהושפע ממשקה ה"סופר מקס", לאחר שהוא מאיים על שלומו של בבינו, ובמקביל, מייג'ור לוכד את ווהן ומשאיר אותו לחסדיהם של ריטה (שהפכה בינתיים לזומבית) ושני זומבים אחרים, ולאחר מכן יורה בריטה.
העונה מסתיימת כשליב מובאת לויואן סטול על ידי אנשיה, וזאת האחרונה חושפת בפניה שהיא עצמה זומבית וכי היא מתכננת להפוך את סיאטל למקלט עבור זומבים.
בינתיים, כשהוא מתוסכל מהאמנזיה של בליין, דון אי כורת ברית עם אנגוס, אביו של בליין, במטרה להקים עסק יריב; ומייג'ור מתקבל לעבודה ב"פילמור-גרייבס" כשכיר חרב.
בתחילה, מייג'ור מתקשה להתרגל לעבודתו החדשה, אך עד מהרה הוא מתיידד עם זומבי בשם ג'סטין.
במקביל, בליין ופייטון מתחילים לבלות יותר ויותר זמן יחד, למגינת ליבו של ראבי, שמתוודה על אהבתו לפייטון באוזני ליב.
ראבי מנסה לשכנע את בליין לנסות את סרום הזיכרון שהוא עובד עליו, והלה מסכים לקחת את הסרום על מנת לעזור למייג'ור.
לבסוף, פייטון מתעמתת עם ראבי לאור התנהגותו הקנאית, וזה האחרון מודה על אהבתו אליה.
בינתיים, מייג'ור מתחיל לסבול מהתקפי שיעול, וראבי נותן לו את התרופה למקרה חירום, אך במקום, מייג'ור נותן את התרופה לנטלי, זומבית שהכיר והתאהב בה.
לאחר מכן, במהלך מבצע חילוץ של בני ערובה בחו"ל של "פילמור-גרייבס", מייג'ור נפצע אנושות ואינו מצליח להתרפא; וראבי מוכן לרפא את מייג'ור, אבל ליב עוצרת אותו, בידיעה שפצעי הדקירה שלו יהיו קטלניים עבורו כאדם.
היא קונה להם יותר זמן, ולמחרת בבוקר, מייג'ור לוקח את התרופה למרות הסיכון ללקות באמנזיה; אף על פי שהוא מתחיל להפגין סימני אנושיות, ראבי וליב חוששים שהוא יאבד את זיכרונו לתמיד.
בינתיים, דון אי מתקשה למצוא עובדים עבור העסק החדש שלו, ונפגש עם אחד הקונים הישנים של בליין ומציע לו עבודה בתמורה לאוטופיום, ובמקביל הוא מספר לליב, ראבי ומייג'ור שבליין זייף את אובדן הזיכרון שלו, וראבי מספר על כך לפייטון שמטילה בו ספק.
מאוחר יותר, בליין מודה שבתחילה הוא באמת איבד את זיכרונו, שחזר אליו מספר ימים לאחר מכן, ובעקבות כך פייטון נפרדת ממנו.
ליב מתכוונת לקחת את התרופה של ראבי בעצמה ולהיות שוב אנושית, אבל בהגיעם למשרד של ראבי מתברר שפרצו לו למגירה ולקחו לו את התרופות, כשראבי נזכר בתרופה שנשארה למייג'ור, מייג'ור מודה שהוא נתן את התרופה האחרונה לנטלי.
דון אי מודיע לבליין שהוא קונה את העסק שלו בעזרת העוזרת של בליין, קנדי; ואחד מאנשיו יורה ופוצע קשות את בליין בצווייו של אביו.
מייג'ור וג'סטין נשלחים לנטרל שני מיליטנטים אנטי-זומביים, אך תוך כדי התהליך, ג'סטין מתקיף את הארלי ג'ונס, אחד המיליטנטים, ואת חברו, שמצלמים את התקיפה ומפיצים אותה באופן מקוון כהוכחה לקיומם של זומבים.
בתגובה, ויויאן מקיימת פגישה עם מייג'ור, ליב וקלייב כדי לדון בתוצאות התקיפה; אך כשהיא עוזבת, היא מתה מהתרסקות המסוק.